Hierdie steen lê vandag op die stoep van die huis. Op die bokant is die groewe (bieke) van ‘n meulsteen sigbaar maar aan die onderkant is hierdie steen later grof afgerond en daar is twee gate van bo af deur die steen geboor om dit aan ‘n steel vas te maak. Dit was in hierdie vorm waarskynlik gebruik om die gouderts fyn te maal terwyl dit deur donkies in die rondte getrek is soos op die skets hieronder.